Abinda zai warware matsalolin tsaron Najeriya fiye da amfani da karfin hukuma - Tsohon shugaban kasa Yakubu Gowon ▷ Legit.ng
Abinda zai warware matsalolin tsaron Najeriya fiye da amfani da karfin hukuma - Tsohon shugaban kasa Yakubu Gowon
5 months ago 4467 views by Naziru Dalha Taura
- Janar Yakubu Gowon ya bukaci shugabannin addinin Kirista da su dage da yiwa Najeriya addu'o'i
- Ya bayyana cewar addu'a ce hanya mafi sauki da sauri da zata magance kalubalen tsaro dake damun Najeriya
- Gwamna Rochas ya roki malaman addinin Kirista da su cigaba da wa'azin a zauna lafiya
Da yake jawabi jiya a cocin First Baptist dake Owerri ta jihar Imo, tsohon shugaban kas, Janar Yakubu Gowon, ya bukaci shugabannin addinin Kirista da su cigaba da yiwa Najeriya addu'o'in samun zaman lafiya.
Gowon ya ce addu'o'in shugabannin addinin Kirista ba zasu fadi kasa a banza ba tare da bayyana masu cewar addu'a ce kadai hanyar da zata iya magance matsalolin kasar nan cikin sauki da sauri.
Tsohon shugaban kasa Yakubu Gowon
Tsohon shugaban kasar ya ce babu shakka ubangiji zai amsa addu'o'in 'yan Najeriya kuma zai yi maganin duk wani ciwo dake damun ta.
Da yake waiwaye adon tafiya, Gowon, ya ce lokacin da ta tabbata cewar zai shugabanci Najeriya a mulkin soji, abu na farko da ya fara yi shine neman taimakon ubangiji bayan yi masa godiyar bashi damar mulkin Najeriya da ya yi.
DUBA WANNAN: Zargin yunkurin kashe gwamna: Ana nuna yatsa tsakanin APC da PDP
A jawabin sa, gwamnan jihar Imo, Rochas Okorocha, ya roki malaman addinin Kirista da su cigaba da yin wa'azin zama lafiya.
Okorocha ya bukaci kiristoci da kada su bari kashe wasu 'yan uwan su a wasu wuraren ya harzuka su ya zuwa daukar fansa tare da yi masu tunin cewa Yesu Almasihu bai yarda da daukan fansa ba saidai yafiya.
Hausa NewsRikicin AddiniRikicin MakiyayaShugaban Sojojin NajeriyaLabarin Sojojin Najeriya
Ankara gown styles Nigerian defence academy Latest Ghana weaving The Nigeria police force salary Ghana weaving styles
Wani Ɗan daba ya fada komar Yansanda bayan ya caka ma abokinsa wuƙa